**Marián Bančej**, niekedy aj Maroš Bančej, tiež Maroš M. Bančej, (\*4. september 1960 Michalovce, Česko-Slovensko - † 17. júl 2019 Bratislava) bol slovenský spisovateľ, básnik, textár a publicista. Pracoval aj ako redaktor a šéfredaktor časopisov a rozhlasového vysielania. V poslednej etape života bol činný v Národnom osvetovom centre.

Život
-----

Maroš Bančej sa narodil v Michalovciach, kde aj získal stredoškolské vzdelanie na gymnáziu Pavla Horova. V rokoch 1979 - 1984 študoval na Chemicko technologickej fakulte Slovenskej vysokej školy technickej v Bratislave. Po jej skončení pracoval krátky čas ako robotník - murár, v 1984 - 1985 pracoval vo VÚKI (Výskumný ústav káblov a izolantov) ako výskumný pracovník. V období 1986 - 1987 sa ocitol v robotníckej profesii ako bezpečnostný technik v Slovnafte a v 1988 - 1989 sa stal učiteľom v Sládkovičove.

Po Nežnej revolúcii v 1990 nastúpil na redaktorské miesto v časopise Dotyky, kde postúpil na miesto šéfredaktora a pracoval tam skoro desať rokov, čím sa stalo, že mal určujúci vplyv na témach aj obsahu časopisu. 

Medzi 1994 - 1997 mal ako paralelné zamestnanie funkciu šéfredaktora vo vydavateľstve ARS-LITERA.
Medzi 1993 - 1997 sa v úlohe autora a moderátora podieľal na realizácii televíznej relácie "900 sekúnd o knihách". 
Od roku 1999 pracoval v Slovenskom rozhlase, potom prešiel na pozíciu šéfredaktor Rádia Devín - kultúrneho okruhu verejnoprávneho média. 
Z RTVS odišiel pracovať do Národného osvetového centra.
Maroš Bančej skončil svoju púť životom po vážnej chorobe 17. júla 2019.

Tvorba
------

Maroš Bančej začal publikovať svoju tvorbu vo veku devätnástich rokov. Koncom 80. rokov sa už stal básnikom, ktorého uverejňovali v renomovaných médiách, akými boli Literárny týždenník a Dotyky. Jednalo sa, napríklad, o diela „Načo sú nám rodičia", „Moje najmilšie verše", „Súradnice".

Jeho významný knižný debut „Výstrel z motyky" bol kolaboratívnym dielom troch, dnes už významných, básnikov: Joža Urbana, Jána Litváka a samotného Maroša Bančeja. Jedná sa o trojzbierku textov pesničiek v žánri pop-music. Výstrel z motyky má svoj podtitul „Správa o prievane". Tento debut sa hodnotí ako básnický manifest jednej generácie mládeže, ktorý majú vystihovať Bančejove verše „vôbec nebaví / že máte o nás obavy / či skončíme či neskončíme / dobre". 

V poradí druhá samostatná básnická zbierka „Príliš tesná koža" je z roku 1995. Treťou bola „Vampiriáda", ktorá sa vymyká z bežnej slovenskej produkcie netradičným výberom démonologických a hororových tém. Štvrtou a zároveň poslednou básnickou zbierkou je „Opičí cirkus" (2016).

|  |  |  |
| --- | --- | --- |
| „ | Malaga
Malagu vplietam
do tvojich vlasov
šum mora úsmev čajky
ktorá sa práve znenazdajky
stratila v tvojich očiach
Na obzore sa slnká točia
Vyber si jedno
bude hriať iba teba
perlová kráľovná
siedmeho neba | "|

  

### Diela v slovenčine

* Výstrel z motyky (1990), zbierka troch autorov: Jozef Urban, Maroš Bančej, Ján Lipták
* Príliš tesná koža, (1995), básnická zbierka, samostatný debut, ISBN 80-88735-22-X
* Maroš – Úlety a fakty (1997), eseje
* Vampiriáda, 1. vydanie (1998) lyrické pásmo, žáner horror
* Kvet pre dušu, 1. vydanie (2008), antológia poézie
* Zúrivo, nežne, svoj... , 1. vydanie, (2011), výber z tvorby Joža Urbana,
* Opičí cirkus, 1. vydanie (2017),zbierka básní
* Kde je Haryho foter?, politický komiks - scenár, 2002
* Maťo a macher, komiks-scenár,2008,
* Monarchia, satiricko-politický komiks,1993
* Malea, komiks - mystika, 1991

### Ocenenia

* Pocta Dominika Tatarku (1995)
* Pocta sv. Cyrila a Metoda (1997)

Referencie
----------

1. ↑  Teraz.sk
2. ↑  Litcentrum.sk-životopis
3. ↑  Bratislavské noviny
4. ↑  Rádio Devín
5. ↑  Diela v slovenčine
6. ↑  Litcentrum.sk-charakteristika autora
7. ↑  Google knihy Výstrel z motyky
8. ↑  Jozef Urban: Zúrivo, nežne, svoj... +audio CD,vybral Maroš M. Bančej, vydavateľstvo public promotion, s.r.o.1. vydanie, ISBN 978-80-969944-1-0
9. ↑   *Slovak Pen centre-SCP* [online]. [Cit. 2019-07-18]. Dostupné online. Archivované 2019-07-20 z originálu.
10. 1 2 3 4  Komixy-Bančej

Zdroje
------

* Litcentrum
* Literárny týždenník

Autoritné údaje: * NK ČR: ola2002146987
* SNK: 148100
* VIAF: 48496152